Blankakrona kukolo

La Blankakrona kukolo aŭ Blankkrona koelo (Caliechthrus leucolophus) estas aŭstralazia kaj pacifika specio de la kukoledoj, familio de la ordo de birdoj, nome Cuculiformes, kiuj inkludas ankaŭ la vojkurulojn, la aniojn, la centropojn kaj la hoacinon. Ĝi troviĝas en Nov-Gvineo kaj en la apuda insulo Salavati. Ĝi estis iam metita en la genron Cacomantis, sed nun ĝi estas la nura specio metita en la genron Caliechthrus. 

Ĝi estis la unuan fojon priskribita en 1840 de la germana natursciencisto Salomon Müller kiel Cuculus leucolophus.

Temas pri tre specifa kukolo, tute nigra kun blankaj nuancoj aŭ makuleco en malsupraj partoj, malhelbluaj briloj en supraj partoj kaj ĉefe tre rimarkinda blanka krono, kiu nomigas la specion. Ankaŭ la beko kaj la piedoj estas nigraj.  

Referencoj

 Davies, N. (2000). Cuckoos, Cowbirds and Other Cheats. T & A D Poyser, London, 
 BirdLife International 2004. Caliechthrus leucolophus.

 Eksteraj ligiloj 

 2006 IUCN Ruĝa Listo de Minacataj Specioj. 24a de Julio 2007.


Kategorio:Nestoparazitoj
Kategorio:Kukoloformaj
Kategorio:Kukoledoj
Kategorio:Bestoj el la Aŭstralazia ekozono
Kategorio:Bestoj el la Pacifika ekozono
Kategorio:Birdoj de Nov-Gvineo